stanford-oval/wikipedia huggingface dataset:
Nils Abraham af Ursin

| Nils Abraham af Ursin |
| --- | --- |
 N. A. af Ursin. J. E. Lindhin maalaus.
Henkilötiedot
Syntynyt: 17. elokuuta 1785 Iitti
Kuollut: 17. marraskuuta 1851 (66 vuotta) Helsinki
Kansalaisuus:  suomalainen
Koulutus ja ura
Instituutti:  Turun akatemia Keisarillinen Aleksanterin-Yliopisto
Tutkimusalue:  anatomia, fysiologia
Nils Abraham af Ursin (vuoteen 1845 Ursin; 17. elokuuta 1785 Iitti – 17. marraskuuta 1851 Helsinki) oli suomalainen lääkäri, professori ja yliopiston rehtori. Hänen mukaansa on nimetty Helsingin Eirassa Ursinin kallio, entinen Ursinin luoto. Kallion luokse rakennettiin uimalaitos, joka purettiin lopullisesti 1934.
Af Ursin oli kirurgian ja lapsenpäästöopin apulainen Turun akatemiassa 1813–1818, anatomian prosektori 1818–1825, anatomian ja fysiologian professori Turussa ja Helsingissä, Helsingin yliopiston rehtori 1839–1845. Hän pyrki edistämään fysiologian tutkimusta ja oikeuslääketiedettä. Tiukkuutensa vuoksi hän joutui huonoihin väleihin opiskelijoiden kanssa. Nils Ursin aateloitiin vuonna 1845, kun hän jätti rehtorin viran.
Juristi ja valtiopäivämies Nils af Ursin (1819–1867) oli Nils Abraham af Ursinin ja hänen puolisonsa Gustava Vilhelmina Barckin poika.
Kirjallisuutta

Railo, J. E.: Nils Abraham af Ursin 1785–1851: Anatomian professori, yliopiston rehtori ja käytännön lääkäri. Hippokrates 8/1992, s. 75–98.
Aiheesta muualla

Ursin, Nils af hakuteoksessa Uppslagsverket Finland (2012). (ruotsiksi)
Nicolas Dalby

| Nicolas Dalby |
| --- | --- |

Henkilötiedot
Syntynyt: 16. marraskuuta 1984 (ikä 39) Hundested, Tanska
Kansalaisuus:   Tanska
Vapaaottelija
Lempinimi:  Sharpshooter
Aktiivisena:  2010–
Pituus:  180 cm
Paino:  77 kg
Painoluokka:  välisarja
Kätisyys:  oikea
Taistelutyyli:  Ashihara kaikan, brasilialainen jujutsu
Seura:  Fightcraft Gym Rumble sports
Tilastot
Ottelut:  17
Voitot:  14
– tyrmäyksellä:  4
– luovutuksella:  3
– päätöksellä:  7
Tappiot:  2
Nicolas Dalby (s. 16. marraskuuta 1984 Hundested) on tanskalainen vapaaottelija. Hän on entinen Cage Warriorsin välisarjan mestari. Hän on otellut UFC:ssä vuodesta 2015 lähtien.
Vapaaottelu

Dalby otteli ensi kerran vapaaottelussa amatööritasolla 2008, jolloin hän voitti Martin Johansenin toisessa erässä. Sittemmin maaliskuussa 2010 Dalby teki ammattilaisesiintymisensä. Hän voitti kamppailun Laurens-Jan Thijssenia vastaan kuristuksella kolmannessa erässä.
Vapaaottelu > Cage Warriors

Dalby otteli ensimmäisen kerran Cage Warriorsissa maaliskuussa 2014. Hän pääsi ottelemaan heti ensimmäisessä kamppailussaan välisarjan mestaruudesta Sergei Churilovia vastaan. Dalby voitti mestaruuden teknisellä tyrmäyksellä neljännessä erässä. Marraskuussa 2014 Dalby puolusti ensimmäisen kerran välisarjan mestaruuttaan Mohsen Baharia vastaan. Viisieräinen kamppailu päättyi Dalbyn voittoon tuomariäänin.
Vapaaottelu > UFC

Dalby siirtyi UFC:hen 2015 lyhyen, mutta menestyksekkään Cage Warriors uran jälkeen. Dalby otteli ensimmäisen kerran toukokuussa 2015 UFC Fight Night: Condit vs. Alves -tapahtumassa. Hän voitti avauskamppailunsa UFC:ssä Elizeu Zaleski dos Santosia vastaan hajaäänin.
Lokakuussa 2015 Dalby otteli toisen kamppailunsa UFC:ssä Darren Tillia vastaan. UFC Fight Night: Holohan vs. Smolka -tapahtumassa käyty kamppailu päättyi tasapeliin. Ottelu palkittiin Illan kamppailu bonuksella.
Kolmannen UFC-kamppailunsa Dalby kävi Zak Cummingsia vastaan, joka oli voittanut edellisen ottelunsa 43 sekunnissa teknisellä tyrmäyksellä. Kamppailu käytiin UFC Fight Night: Rothwell vs. dos Santos -tapahtumassa huhtikuussa 2016. Dalby hävisi kamppailun tuomariäänin. Dalbyn tappioputki jatkui, kun hän hävisi Peter Sobottalle tuomariäänin syyskuussa 2016.
Saavutukset

Cage Warriors
Välisarjan mestaruus (kerran, puolustanut kerran)
European MMA
Välisarjan mestaruus (kerran)
Fighter Gala
Välisarjan mestaruus (kerran, puolustanut kerran)
Maya Rudolph

| Maya Rudolph |
| --- | --- |
 Maya Rudolph vuonna 2012.
Henkilötiedot
Koko nimi:  Maya Khabira Rudolph
Syntynyt: 27. heinäkuuta 1972 (ikä 52) Gainesville, Florida, Yhdysvallat
Ammatti:  koomikko, näyttelijä
Vanhemmat:  Minnie Riperton   Richard Rudolph
Puoliso:  Paul Thomas Anderson (2001–)
Lapset:  4
Näyttelijä
Aktiivisena:  1996–
Aiheesta muualla
IMDb 
Elonet
AllMovie
Svensk Filmdatabas
Maya Khabira Rudolph (s. 27. heinäkuuta 1972 Gainesville, Florida) on yhdysvaltalainen näyttelijä ja koomikko. Hän tuli tunnetuksi Saturday Night Live -televisio-ohjelmasta, jossa näytteli vakituisesti vuosina 2000–2007. Vuonna 2012 hän palasi ohjelmaan vierailevana juontajana yhden jakson ajaksi ja sai Emmy-ehdokkuuden. Rudolph on näytellyt myös muun muassa televisiosarjoissa Chicagon lääkärit, Enkelten kaupunki ja Up All Night sekä elokuvissa Robert Altmanin huonot vitsit, Kohti uutta ja Morsiusneidot.
Varhainen elämä

Rudolphin äiti oli rhythm and blues -laulaja Minnie Riperton ja isä levytuottaja Richard Rudolph. Maya oli perheen lapsista nuorin. Hänen äitinsä oli afroamerikkalainen, isä on aškenasijuutalainen. Hänen isoisänsä Sidney Rudolph oli hyväntekijä joka kerran omisti Miami-Dade Countyn kaikki Wendy’s ja Rudy’s -ravintolat. Rudolphin isoisoisä taas oli erään konservatiivisen juutalaisen synagogan perustajajäsen ja syntyisin Liettuasta.
Rudolphin perhe muutti Los Angelesiin Mayan ja hänen veljensä Marcin ollessa pieniä. Minnie Riperton kuoli heinäkuussa 1979 rintasyöpään vain 31-vuotiaana. Laulaja-lauluntekijä Teena Marie oli Maya Rudolphin kummitäti. Rudolph valmistui Santa Monican Crossroads Schoolista vuonna 1990. Siellä hän ystävystyi opiskelijatoverinsa näyttelijä Gwyneth Paltrow’n kanssa. Rudolph jatkoi opintojaan kalifornialaisessa yliopistossa ja suoritti Bachelor of Arts -tutkinnon vuonna 1995.
Yksityiselämä

Maya Rudolph elää avoliitossa ohjaaja Paul Thomas Andersonin kanssa. Pariskunnalla on neljä lasta.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  | Elokuvat>  |
| --- | --- | --- | --- | --- |
| 1997 | Elämä on ihanaa | naispoliisi |  |  |
| 1997 | Gattaca | sairaanhoitaja |  |  |
| 2000 | Chuck & Buck | Jamilla |  |  |
| 2000 | Karaoken kummajaiset (Duets) | karaoke-emäntä |  |  |
| 2003 | Asuntoloukku | Tara |  |  |
| 2004 | Wake Up, Ron Burgundy: The Lost Movie | Kanshasha X |  |  |
| 2004 | Aina eka kerta | Stacy |  |  |
| 2006 | Robert Altmanin huonot vitsit | Molly |  |  |
| 2006 | Idioluutio | Rita |  |  |
| 2007 | Shrek kolmas | Tähkäpää (ääni) |  |  |
| 2009 | Kohti uutta | Verona De Tessant |  |  |
| 2010 | MacGruber | Casey Fitzpatrick |  |  |
| 2010 | Oikeesti aikuiset | Deanne McKenzie |  |  |
| 2011 | Morsiusneidot | Lillian Donovan |  |  |
| 2011 | Zookeeper | Mollie (ääni) |  |  |
| 2011 | Friends with Kids | Leslie |  |  |
| 2013 | The Way Way Back | Caitlyn |  |  |
| 2013 | Oikeesti aikuiset 2 | Deanne McKenzie |  |  |
| 2013 | Turbo | Burn (ääni) |  |  |
| 2014 | Suuri pähkinäryöstö | Precious (ääni) |  |  |
| 2014 | Inherent Vice | Petunia Leeway |  |  |
| 2014 | Big Hero 6 | Cass-täti (ääni) |  |  |
| 2015 | Strange Magic | Griselda (ääni) |  |  |
| 2015 | Maggie's Plan | Felicia |  |  |
| 2015 | A Very Murray Christmas | baarilaulaja |  |  |
| 2015 | Sisters | Brinda |  |  |
| 2016 | Mr. Pig | Eunice |  |  |
| 2016 | Angry Birds -elokuva | Matilda (ääni) |  |  |
| 2016 | Popstar: Never Stop Never Stopping | Deborah |  |  |
| 2016 | My Entire High School Sinking Into the Sea | Verti (ääni) |  |  |
| 2017 | Paskalakit pyörillä (CHiPs) | kersantti Gail Hernandez |  |  |
| 2017 | We Don’t Belong Here | Joanne |  |  |
| 2024 | IF – Ihmeelliset frendit | Ally |  |  |
Palkinnot ja ehdokkuudet

Satellite Award (2005, 2011, 2012)
Gotham Award (2006)
Image Award (2007, 2012)
CFCA Award (2009)
WAFCA Award (2009)
Black Reel Award (2010, 2012)
Primetime Emmy (2012)
Screen Actors Guild (2012)
Aiheesta muualla

Kuvia tai muita tiedostoja aiheesta Maya Rudolph Wikimedia Commonsissa
Maya Rudolph Twitterissä
Ohjaus (yritysjohtaminen)

Johdon ohjaus on yritysjohtamisen toiminta, jolla johtajat pyrkivät saamaan organisaation jäseniä toteuttamaan yrityksen strategiaa. Se auttaa tarkistamaan virheitä toiminnassa ja muuttamaan toimintaa niin, että organisaation tavoitteet saavutetaan halutulla tavalla. Ohjausta edeltää strategian suunnittelu, jolloin organisaatiolle asetetaan tavoitteet. Nämä voidaan myöhemmin tarkistaa strategiaohjauksella.
Ohjausprosessi

Yritystoiminnan ohjaus on päättymätön prosessi, joka voi koostua seuraavista askelista:
Visioiden ja strategian selkeyttäminen: Päätetään keinot, joilla vision toteutumista voidaan mitata.
Viestintä ja yhteyksien luominen: Viestitään tavoitteet koko organisaatiolle niin, että luodaan yhteys tavoitteiden ja suuremman vision välillä.
Suunnittelu ja mittareiden asettaminen: Asetetaan mittarit niin, että ne ovat linjassa strategian kanssa. Kohdennetaan resurssit ja asetetaan tavoitteita.
Strateginen palaute ja oppiminen: Käydään läpi toimintaa suhteessa mittareihin ja tavoitteisiin ja annetaan strategista palautetta.
Apuna ohjauksessa käytetään esimerkiksi Balanced Scorecardia.
Johdon ohjausjärjestelmät

Johdon ohjausjärjestelmiksi kutsutaan virallisia, informaatioon perustuvia rutiineja ja prosesseja, joita yritysjohtajat käyttävät säilyttääkseen tai muuttaakseen organisaation toimintamalleja. Ohjausjärjestelmät voidaan Simonsin mallin mukaan jakaa neljään luokkaan:
Uskomusjärjestelmät
Rajajärjestelmät
Diagnostiset ohjausjärjestelmät
Interaktiiviset ohjausjärjestelmät
Uskomusjärjestelmillä sitoutetaan henkilökunta organisaation arvoihin ja ohjataan heitä kohti organisaation tavoitteita. Niiden avulla selkeytetään tavoitteita ja asioiden vaikutussuhteita päätöksentekoon avulla sekä luodaan odotuksia yrityksen toiminnalle.
Rajajärjestelmillä kontrolloidaan, miten tavoitteita kohti pyritään, sekä luodaan yritykselle pelisäännöt. Rajajärjestelmiin kuuluvat mm. säännöt, riskirajat ja investointien hyväksymismenettelyt.
Diagnostiset ohjausjärjestelmät perustuvat mittareihin, budjetteihin ja liiketoimintasuunnitelmiin. Niiden avulla verrataan yrityksen todellista toimintaa tavoitteisiin, aikaisempaan toimintaan ja kilpailijoihin.
Interaktiiviset ohjausjärjestelmät hälyttävät johtoa epävarmuustekijöistä sekä pyrkivät näyttämään johdolle organisaation uudesta näkökulmasta, jolloin voidaan ideoida uusia strategioita.
Närvänät

| Närvänät |
| --- | --- |
 Tunturinärvänä eli närvänä (Sibbaldia procumbens)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Närvänät Sibbaldia  L.
Katso myös
   Närvänät Wikispeciesissä   Närvänät Commonsissa 
Infobox OKNimi-testi OK: 
Närvänät (Sibbaldia) on pieni kasvisuku ruusukasvien (Rosaceae) heimossa. Sukuun luetaan nykyisin kuuluvaksi 15 lajia, joiden lisäksi sukuun on kuvattu noin 30 muutakin lajia, mutta näiden taksonominen asema on toistaiseksi epäselvä.
Närvänät ovat matalakasvuisia ruohovartisia kasveja, joiden varsi on tavallisesti maanmyötäinen. Lehdet ovat pitkäruotisia sekä muodoltaan kolmisormisia ja sijaitsevat maan rajassa tyviruusukkeena. Lehtien lehdykät ovat kärjistään kolmihampaisia. Kukat sijaitsevat tiiviinä ryppäinä, ja ne ovat pieniä sekä kaksineuvoisia. Kukissa on viisi vaaleankeltaista terälehteä, jotka ovat verholehtiä lyhyempiä. Närvänien hedelmä on pähkylä.
Närvänät muistuttavat sormihanhikkeja (Potentilla) ja joitakin närvänälajeja on myös kuvattu niihin kuuluvaksi.
Suomessa ja Ruotsissa esiintyy vain yksi närvänälaji: tunturinärvänä eli närvänä (Sibbaldia procumbens).
Närvänien (Sibbaldia) suku on nimetty 1643–1720 eläneen skotlantilaisen kasvitieteilijän Sir Robert Sibbaldin mukaan.
Lajeja

tunturinärvänä eli närvänä (Sibbaldia procumbens)
vitinärvänä (Sibbaldia tridentata) (aiemmin tunnettu nimellä grönlanninhanhikki Sibbaldiopsis tridentata)
vuorinärvänä (Sibbaldia parviflora)
Oware

Oware Akan
Oware on Mancala-peleihin kuuluva afrikkalainen lautapeli. Pelistä käytetään myös nimityksiä: Abapa, Wari, Warri ja Awele.
Oware on kahden hengen peli, jossa ei ole sattumaa. Pelissä pärjääminen riippuu pelaajan keskittymiskyvystä ja laskutaidosta. Pelilaudassa on kaksi kuuden kolon / kupin riviä. Lisäksi laudassa voi olla isot päätykupit siementen säilyttämistä varten, mutta niillä ei ole merkitystä itse pelin kannalta. Pelissä on käytössä 48 siementä, jotka jaetaan 12 kuppiin tasaisesti eli 4 kuhunkin kuppiin / koloon. Pelaajat asettuvat laudan molemmin puolin. Kumpikin pelaaja hallitsee oman puolensa kuuden kolon rivistöä. Tavoite on voittaa yli puolet siemenistä eli vähintään 25 siementä kylvämällä siemeniä omista kupeista ja ryöstämällä siemeniä vastustajan kupeista. Peli voi päättyä myös tasapeliin.
Pelin kulku

Pelaajat arpovat aloittajan. Jos peliä pelataan useampi kierros, aloitetaan vuoron perään.
Aloittaja poimii valitsemastaan oman puolen kupista kaikki siemenet ja kylvää ne yksi kerrallaan vastapäivään seuraaviin kuppeihin / koloihin. Jos laudassa on pääty- / varastokupit, ne hypätään yli. Kylvö voi ylettyä ympäri pelilaudan. Tässä tapauksessa kuppi, josta kylvö alkoi hypätään yli.
Pelaaja ryöstää vastustajan siemeniä seuraavissa tapauksissa:
Kylvön viimeinen siemen päätyy kuppiin, jossa on ennestään 1 tai 2 siementä. Tällöin kuppiin tulee 2 tai 3 siementä.
Jos kylvön viimeinen siemen saa aikaan ryöstön, myös sen viereiset peräkkäiset kupit ryöstetään saman ehdon täyttyessä.
Ryöstö tapahtuu vastustajan puoleisella laudan osalla.
Pelaaja siirtää ryöstämänsä siemenet eteensä alustalle tai oikeankäden puoleiseen varastokuppiin.
Kylvön jälkeen on seuraavan pelaajan vuoro kylvää.
Pelin aikana on pakko kylvää kupista, jonka siemenet on ottanut käteensä. Siemeniä ei saa siirtää laskeakseen montako niitä kupissa on. Jos vastustajan kolot tyhjenevät pelin kuluessa, on niihin kylvettävä, jos mahdollista.
Pelin päättyminen

Peli päättyy seuraavissa tapauksissa:
Laudalla on niin vähän siemeniä ettei ryöstö ole mahdollinen.
Jos pelaaja ei kykene kylvämään vastustajan tyhjentyneelle puolelle.
Pelaajat ovat yksimielisiä siitä, ettei peliä kannata jatkaa.
Jompikumpi pelaaja on saanut yli puolet siemenistä ryöstettyä.
Turnauksissa peliä pelataan yleensä periaatteella paras viidestä. Eli kumpi pelaaja voittaa ensin kolme peliä on voittaja.
Oranssivarrasheinä

| Oranssivarrasheinä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Panicoideae
Suku::  Varrasheinät Andropogon
Laji::  virginicus
Kaksiosainen nimi
 Andropogon virginicus  L. 
Katso myös
   Oranssivarrasheinä Wikispeciesissä   Oranssivarrasheinä Commonsissa 
Infobox OKVirheellinen NIMI-arvoIUCN-testi OK: 
Oranssivarrasheinä (Andropogon virginicus) on heinäkasvien (Poaceae) heimoon, varrasheinien (Andropogon) sukuun kuuluva kasvilaji. Se on monivuotinen ja mätästävä heinälaji, joka voi kasvaa 40–210 cm korkeaksi. Sen varsien väri vaihtelee vaaleanvihreästä punertavanruskeaan. Lehtilavat ovat enintään 52 cm pitkiä ja 1,7–6,5 mm leveitä sekä jokseenkin karvaisia. Lehtien kielekkeet ovat kalvomaisia, 0,2–1 mm pitkiä ja väriltään kellertävästä ruskehtavaan. Kukintona on 2–4 cm pitkä röyhy, jonka tähkylät ovat 3–4 mm pitkiä. Oranssivarrasheinä yhteyttää C4-fotosynteesillä ja se on Raunkiaerin elomuodoltaan hemikryptofyytti.
Oranssivarrasheinä muistuttaa isovarrasheinää (Andropogon gerardii) sekä preeriahahtuheinää (Schizachyrium scoparium), mutta niistä poiketen oranssivarrasheinä voi levitä hyvin häirityillekin kasvupaikoille ja siten oranssivarrasheinää voidaan käyttää eroosion torjuntaan ylilaidunnetuilla alueilla.
Oranssivarrasheinä kasvaa kuivilla pelloilla, niityillä, tiheiköissä sekä lampien rannoilla. Lajin luontainen levinneisyysalue ulottuu Kanadan Ontariosta Yhdysvaltojen, Meksikon, Keski-Amerikan ja Karibian kautta läntiseen Etelä-Amerikkaan.
Aiheesta muualla

Laji.fi: Oranssivarrasheinä (Andropogon virginicus)
JSTOR Global Plants: Andropogon virginicus (englanniksi)
Integrated Taxonomic Information System (ITIS): Andropogon virginicus (englanniksi)
Global Biodiversity Information Facility (GBIF): Andropogon virginicus (englanniksi)
Centre for Agriculture and Biosciences International (CABI): Andropogon virginicus (broomsedge) (englanniksi)
Global Invasive Species Database (GISD): Andropogon virginicus (englanniksi)
Nicolas Deschamps

| Nicolas Deschamps |
| --- | --- |

Henkilötiedot
Syntynyt: 6. tammikuuta 1990 (ikä 34) LaSalle, QC, Kanada
Kansalaisuus:   Kanada
Jääkiekkoilija
Lempinimi:  Nick
Pelipaikka:  keskushyökkääjä
Maila:  vasen
Pituus:  185 cm
Paino:  93 kg
Pelaajaura
Pääsarjaura:  2014–
Aik. seurat:  Iowa Chops (AHL) Syracuse Crunch (AHL) Toronto Marlies (AHL) Hershey Bears (AHL) Washington Capitals (NHL) Kärpät (SML) Straubing Tigers (DEL) Vienna Capitals (EBEL) Syracuse Crunch (AHL) Florida Everblades (ECHL) IK Oskarshamn (Allsv.) Rouen (Ranska)
NHL-varaus:  35. varaus, 2008 Anaheim Ducks
Nicolas Deschamps (s. 6. tammikuuta 1990 LaSalle, Québec) on kanadalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Deschampsin suurimpiin vahvuuksiin kuuluu nopeus ja kahden suunnan pelaaminen. Häntä verrattiin juniorina pelityyliltään Patrice Bergeroniin.
Ura > Seuraura > Junioriura

Deschamps pelasi Collège Charles-Lemoynen joukkueessa, kun QMJHL-joukkue Chicoutimi Saguenéens varasi hänet 12. pelaajana vuonna 2007. Deschamps siirtyi joukkueeseen kaudeksi 2007–2008, jolloin hän voitti liigan tulokkaiden pistepörssin tehoilla 24+43=67 ja oli Saguenéensin toiseksi paras pistemies Francis Parén jälkeen. Hänet palkittiin kauden päätteeksi QMJHL:n parhaana hyökkäävänä tulokkaana Michel Bergeron Trophylla ja valittiin tulokkaiden tähdistökentälliseen. Deschamps valittiin myös koko CHL:n tulokkaiden tähdistökentälliseen. Anaheim Ducks varasi hänet toisella kierroksella 35. pelaajana NHL:n varaustilaisuudessa 2008.
Kaudella 2008–2009 Deschamps nousi Saguenéensin varakapteeniksi ja hän oli joukkueen paras syöttäjä ja toiseksi paras pistemies Jacob Lagacén jälkeen. Kevään 2009 pudotuspeleissä Deschamps oli Saguenéensin paras maalintekijä tehtyään neljässä ottelussa kolme maalia. Hän pelasi OHL-kautensa jälkeen myös kaksi AHL-ottelua Anaheim Ducksin farmijoukkue Iowa Chopsissa. Heinäkuussa 2009 Deschamps teki kolmivuotisen tulokassopimuksen Ducksin kanssa. Hän pelasi kauden 2009–2010 vielä QMJHL:ssä. Joulukuussa 2009 Saguenéens kauppasi Deschampsin Moncton Wildcatsiin. Hän jakoi lopulta tehoilla 39+57=96 koko liigan pistepörssin voiton Drummondville Voltigeursin Sean Couturierin kanssa. Deschamps voitti kauden päätteeksi QMJHL:n mestaruuden ja valittiin liigan toiseen tähdistökentälliseen.
Ura > Seuraura > Ammattilaisura

Deschamps siirtyi kaudeksi 2010–2011 Anaheim Ducksin organisaatioon. Hän pelasi koko kauden farmijoukkue Syracuse Crunchissa, AHL:ssä, jonka sisäisen pistepörssin kolmannen sijan Deschamps jakoi Josh Greenin kanssa tehoilla 15+31=46. Kesken kauden 2011–2012, tammikuussa 2012 Ducks kauppasi hänet Toronto Maple Leafsiin vaihdossa Luca Caputiin. Deschamps vietti kautensa taas kokonaan farmissa pelaten Crunchin ja Toronto Marliesin joukkueissa, joista jälkimmäisen kanssa hän eteni aina Calder Cup -finaaleihin saakka, mutta Norfolk Admirals vei ne kuitenkin otteluvoitoin 4–0. Maaliskuussa 2013 Maple Leafs kauppasi Deschampsin Washington Capitalsiin vaihdossa Kevin Marshalliin. Loppukautensa Hershey Bearsin paidassa pelannut Deschamps teki heinäkuussa vuoden mittaisen ja kaksisuuntaisen jatkosopimuksen Capitalsin kanssa.
Kauden 2013–2014 Deschamps pelasi pääasiassa Hershey Bearsissa, jonka sisäisen pistepörssin kolmannen sijan hän jakoi Ryan Stoan kanssa tehoilla 15+25=40. Deschamps valittiin 22. joulukuuta 2013 AHL:n viikon pelaajaksi. Hän pelasi kauden aikana myös kolme ensimmäistä NHL-otteluaan. Deschamps teki NHL-debyyttinsä 27. helmikuuta 2014 vieraissa Florida Panthersia vastaan.
Kun Deschamps ei halunnut tehdä kauden 2013–2014 jälkeen enää kaksisuuntaista NHL-sopimusta, hän päätti siirtyä kaudeksi 2014–2015 Eurooppaan hakemaan vauhtia vuoden mittaisella sopimuksella SM-liigajoukkue Oulun Kärpistä. Deschampsia innoitti mm. hänelle Toronto Marliesista tuttu ex-joukkuetoveri Jussi Rynnäs, joka palasi Kärpissä vietetyn kauden jälkeen yksisuuntaisella sopimuksella NHL:ään. Deschamps hankittiin joukkueen ykkössentteriksi, mutta hän osoittautui kuitenkin pettymykseksi tehden kahdeksassa runkosarjaottelussa vain yhden maalin. Neljässä Mestarien liigassa pelaamassaan ottelussa Deschamps teki kolme syöttöpistettä.
Lokakuussa 2014 Kärpät ilmoitti etsivänsä Deschampsille uutta seuraa hänen agenttinsa kanssa. Saman kuun lopulla hän siirtyi lopulta loppukauden kattavalla sopimuksella Saksan DEL-liigan Straubing Tigersiin. Jo joulun alla Deschampsin seura kuitenkin vaihtui toisen kerran kauden aikana, kun hän siirtyi loppukauden kattavalla sopimuksella Itävallan Erste Bank Eishockey Ligan Vienna Capitalsiin. Tammi-helmikuun 2015 vaihteessa Deschamps sai kuitenkin myös sieltä lähtöpassit. Muutamaa päivää myöhemmin hän palasi Pohjois-Amerikkaan ja siirtyi loppukauden kattaneella AHL-sopimuksella Syracuse Crunchiin. Deschamps teki sielläkin kuitenkin 12 ottelussa vain yhden syöttöpisteen ja hän pelasi loppukauden jo kauden viidennessä seurassaan ja liigassan ECHL-joukkue Florida Everbladesin vahvuudessa. Hän oli kevään 2015 pudotuspeleissä joukkueen paras pistemies, maalintekijä (Casey Pierro-Zabotelin kanssa) ja syöttäjä tehoilla 4+7=11.
Kaudeksi 2015–2016 Deschamps siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskanin IK Oskarshamniin. Hän oli joukkueen paras syöttäjä ja kolmanneksi paras pistemies tehoilla 9+24=33.
Ura > Maajoukkueura

| Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Kazan 2008 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Piešťany 2007 | jääkiekko |  |
Deschamps edusti Kanadaa alle 18-vuotiaiden MM-kilpailuissa vuonna 2008, jolloin hän voitti maailmanmestaruuden. Deschamps pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa.
Nylon 66’ers

Nylon 66’ers on 1990-luvun alussa perustettu, instrumentaalista rockia soittava turkulainen yhtye, joka on tehnyt puolen tusinaa albumia. Sen jäseniä ovat 2010-luvulla olleet Perttu Hemminki (sähköurut ja muut kosketinsoittimet), Peter Nordlund (sähkökitara), Petri Viitala (saksofonit), Hoss Siivonen (basso), Teho Majamäki (lyömäsoittimet) ja Mikko Mielonen (rummut). Esiintymisissään ja levytyksissään se on käyttänyt vierailevia laulusolisteja, kuten Marjut Fabritius, Ciaran O’Reilly, Mark Odom, Pelle Miljoona ja Maunu.
Yhtye sai alkunsa 1990-luvun taitteessa esikuvanaan Booker T. & the M.G.’sin instrumentaalinen rhythm and blues. Yhtyeen alkuperäiskokoonpanossa soittivat Perttu Hemminki (sähköurut), Hoss Siivonen (basso), Matti Wahlsten (sähkökitara) ja Pekka Eskelinen (rummut). Yhtyeen tyylikirjo on laajentunut vuosien varrella rhythm and bluesista rockiin, diskoon, souliin, jazziin, teknoon, latinalaisrytmeihin ja heavyyn.
Helsingin Sanomien Ilkka Mattila luonnehti yhtyettä 1990-luvun keskivaiheilla acid jazzia ja Spede-huumoria yhdisteleväksi provokatiiviseksi kokoonpanoksi, jonka urkuvetoinen instrumentaaliohjelmisto koostuu enimmäkseen sovituksista muiden artistien tunnetuksi tekemistä kappaleista.